Na temelju Odluke o raspisivanju Javnog natječaja za dodjelu potpora za redovno poslovanje, edukaciju i gospodarske manifestacije iz područja poljoprivrede, ruralnog razvitka i šumarstva u Zagrebačkoj županiji u 2022. godini. (KLASA: 024-05/22-02/16, URBROJ: 238-03-22-09 od 25. ožujka 2022.) Upravni odjel za poljoprivredu, ruralni razvitak i šumarstvo Zagrebačke županije raspisuje

**JAVNI NATJEČAJ**

**za dodjelu potpora za redovno poslovanje, edukaciju i gospodarske manifestacije**

**iz područja poljoprivrede, ruralnog razvitka i šumarstva**

**u Zagrebačkoj županiji u 2022. godini**

**1. Predmet javnog natječaja**

Dodjela županijskih novčanih potpora iz Proračuna Zagrebačke županije za 2022. godinu, za provedbu aktivnosti i projekata koji su ili će biti obavljeni u 2022. godini, iz područja poljoprivrede, ruralnog razvitka i šumarstva u Zagrebačkoj županiji, putem slijedećih mjera:

**I. POTPORA ZADRUGAMA I PROIZVOĐAČKIM ORGANIZACIJAMA**

Mjera A. POTPORA REDOVNOM POSLOVANJU

Mjera B. EDUKACIJA

Mjera C. GOSPODARSKE MANIFESTACIJE

**II. POTPORA GRADOVIMA I OPĆINAMA ZA ORGANIZACIJU GOSPODARSKIH MANIFESTACIJA**

**2. Kriteriji za dodjelu potpora**

**2.1. Prihvatljivi Korisnici:**

Korisnici Mjere I.A., I.B., I.C. su:

- zadruge poljoprivrednih proizvođača koje imaju sjedište na području Zagrebačke županije,

- proizvođačke organizacije koje imaju sjedište na području Zagrebačke županije

Korisnici Mjere II. su:

- jedinice lokalne samouprave s područja Zagrebačke županije, koji su na području Zagrebačke županije organizatori gospodarske manifestacije od značaja za Županiju

**2.2. Uvjeti, dokazi i potrebna dokumentacija za dodjelu novčanih potpora po mjerama i korisnicima**

|  |  |  |
| --- | --- | --- |
| **KORISNICI** | **ZADRUGA/PROIZVOĐAČKA ORGANIZACIJA** | |
| **MJERA** | **I.A., I.B., I.C.** | |
| **OPĆI UVJETI** | **UVJET** | **DOKAZ** |
| Sjedište u Zagrebačkoj županiji | Ovjerena preslika važećeg Statuta |
| Upis u odgovarajući registar/upisnik | Izvadak iz Registra (ili e-ispis) |
| Izvještaj o radu s financijskim izvješćem  za 2021. god. | Ovjerena preslika zapisnika sa posljednje skupštine iz koje je vidljiv izvještaj o radu i financijski izvještaj za 2021. godinu na službenom obrascu institucije gdje se podnosi (npr. FINA) |
| Nema dugovanja prema državnom proračunu | Potvrda o stanju poreznog duga - ne starija od 30 dana od dana predaje prijave |
| Protiv prijavitelja se ne vodi kazneni postupak | Uvjerenje nadležnog suda da se protiv prijavitelja ne vodi kazneni postupak, ne starije od šest mjeseci od dana predaje prijave |
| Protiv osobe ovlaštene za zastupanje prijavitelja se ne vodi kazneni postupak | Uvjerenje nadležnog suda da se protiv osobe  ovlaštene za zastupanje prijavitelja ne vodi kazneni postupak, ne starije od šest mjeseci od dana predaje prijave |
| Ako je voditelj programa/projekta različit od osobe ovlaštene za zastupanje1 | Uvjerenje nadležnog suda da se protiv voditelja programa/projekta ne vodi kazneni postupak, ne starije od šest mjeseci od dana predaje prijave |
| Osoba ovlaštena za zastupanje prijavitelja nije  pravomoćno osuđena za prekršaje ili kaznena djela definirana Uredbom (NN 26/15) | Izjava o neosuđivanosti osobe ovlaštene za zastupanje prijavitelja (obrazac „IZJ-1“) |
| Ako je voditelj programa/projekta različit od osobe ovlaštene za zastupanje1 | Izjava o neosuđivanosti voditelja projekta/programa (obrazac „IZJ-1“) |
| Nema dvostrukog financiranja projekta iz županijskog Proračuna i financiranje ne prelazi više od 100% vrijednosti projekta.  Nema dugovanja prema proračunu Zagrebačke županije. | Izjava o nefinanciranju programa/projekta iz drugih javnih izvora i podmirenju obveza iz javnih izvora koja je ovjerena pečatom i potpisom osobe ovlaštene za zastupanje (obrazac „IZJ-2“) |
| Izjava o partnerstvu1 | Izjava o partnerstvu, ovjerena pečatom i potpisom  osobe ovlaštene za zastupanje (obrazac „IZJ-3“) |
| Procjena troškova za planirane aktivnosti | Predračuni, ponude, izjave suradnika o cijeni njihovih usluga i sl., osim ako je financijski plan utvrđen samo na osnovu procjene troškova |
| **KORISNICI** | **JLS**  **(GRADOVI I OPĆINE U ZAGREBAČKOJ ŽUPANIJI)** | |
| **MJERA** | **II.** | |
|  | **UVJET** | **DOKAZ** |
| **OPĆI UVJETI** | Nema dvostrukog financiranja projekta iz županijskog Proračuna i financiranje ne prelazi više od 100% vrijednosti projekta | Izjava o nefinanciranju programa/projekta iz drugih javnih izvora i podmirenju obveza iz javnih izvora koja je ovjerena pečatom i potpisom osobe ovlaštene za zastupanje (obrazac „IZJ-2“) |
| Nema dugovanja prema proračunu Zagrebačke županije niti prema državnom proračunu |
| Planiran projekt u Proračunu JLS za 2022. godinu | Preslika dijela Proračuna JLS za 2022. godinu iz koje je vidljiva planirana gospodarska manifestacija od značaja za Zagrebačku županiju |
| Procjena troškova za planirane aktivnosti | Predračuni, ponude, izjave suradnika o cijeni njihovih usluga i sl., osim ako je financijski plan utvrđen samo na osnovu procjene troškova |

(1) ako je različit od ovlaštene osobe ili ako postoji

**2.3. Kriteriji za dodjelu bespovratne novčane potpore po mjerama su:**

|  |  |  |
| --- | --- | --- |
| **MJERA I.A.** | **VREDNOVANJE** | **BOD** |
| Broj članova (1-4) | a) do 3 | 1 |
| b) od 3 do 5 | 2 |
| c) od 5 do 10 | 3 |
| d) više od 10 | 4 |
| Vrijeme osnivanja (1-4) | a) 2021. godina | 1 |
| b) između 1.1.2018. i 31.12.2020. | 2 |
| c) između 1.1.2015. i 31.12.2017. | 3 |
| d) prije 31.12.2014. | 4 |
| Broj projekata provedenih u prethodnoj godini  (1-3) | a) jedan projekt | 1 |
| b) od 2 do 3 projekta | 2 |
| c) više od 3 projekta | 3 |
| **MJERA I.B.** | **VREDNOVANJE** | **BOD** |
| Broj članova (1-4) | a) do 3 | 1 |
| b) od 3 do 5 | 2 |
| c) od 5 do 10 | 3 |
| d) više od 10 | 4 |
| Vrsta edukacije (1-3) | a) unapređenje proizvodnje | 1 |
| b) unapređenje proizvodnje i prodaje | 2 |
| c) unapređenje proizvodnje, prodaje i  promocije | 3 |
| Lokacija održavanja edukacije (1-3) | a) izvan područja Republike Hrvatske | 1 |
| b) ostalo područje Republike Hrvatske | 2 |
| c) Zagrebačka županija | 3 |
| Broj sudionika edukacije od ukupnog broja  članova (1-4) | a) do 10% | 1 |
| b) od 10% do 20% | 2 |
| c) od 20% do 50% | 3 |
| d) više od 50% | 4 |
| **MJERA I.C.** | **VREDNOVANJE** | **BOD** |
| Aktivnosti koje će se provoditi u sklopu gospodarske manifestacije \*\* | a) prodaja | 2 |
| b) promocija | 2 |
| c) okrugli stol/radionica | 1 |
| d) ocjenjivanje proizvoda | 1 |
| Trajanje manifestacije | a) jedan dan | 1 |
| b) od 2 do 7 dana | 2 |
| c) više od 7 dana | 3 |
| Lokacija održavanja manifestacije | a) inozemstvo | 1 |
| b) ostalo područje Republike Hrvatske | 2 |
| c) Grad Zagreb | 3 |
| d) Zagrebačka županija | 4 |
| Prostor održavanja manifestacije | a) na otvorenom | 1 |
| b) na otvorenom u sklopu tržnice | 2 |
| c) u zatvorenom prostoru | 3 |
| Broj proizvođača – sudionika manifestacije | a) do 10 | 1 |
| b) od 10 do 20 | 2 |
| c) od 20 do 50 | 3 |
| d) više od 50 | 4 |
| Karakter manifestacije s obzirom na sudionike | a) međunarodni | 1 |
| b) nacionalni | 2 |
| c) lokalni | 3 |
| d) regionalni (županijski) | 4 |
| Udio vlastitih sredstava | a) 0% | 0 |
| b) do 30% | 1 |
| c) od 30 do 50% | 2 |
| d) više od 50% | 3 |
| Uključenost drugih subjekata u sufinanciranje osim Županije (država, grad, općina……) | a) ne | 0 |
| b) da, jedan subjekt | 1 |
| c) da, više od jednog subjekta | 2 |
| Suorganizatori gospodarske manifestacije\* | a) grad, koji …………………………………………. | 1 |
| b) općina, koja ……………………………………. | 1 |
| c) druga udruga/zadruga, koja ……………. | 1 |
| d) savjetodavna služba | 1 |
| e) turistička zajednica | 1 |
| f) ostali ………………………………………………. | 1 |
| Broj članova zadruge/PO s područja Zagrebačke županije | a) nema članova iz Zagrebačke županije | 0 |
| b) do 5 | 1 |
| c) od 5 do 20 | 2 |
| d) od 20 do 50 | 3 |
| e) više od 50 | 4 |
| Broj članova uključenih u provedbu gospod. manifestacije izražen u postotku od ukupnog broja svih članova | a) do 10% ukupnih članova | 1 |
| b) od 10 do 30% ukupnih članova | 2 |
| c) više od 30 % ukupnih članova | 3 |
| d) 100% ukupnih članova | 4 |
| Procjena ukupnog broja posjetitelja | a) do 500 posjetitelja | 1 |
| b) od 500 do 1.000 | 2 |
| c) od 1.000 do 10.000 | 3 |
| d) više od 10.000 | 4 |
| Procjena ukupnih troškova | a) do 20.000,00 kn | 1 |
| b) od 20.000,00 do 50.000,00 kn | 2 |
| c) od 50.000,00 do 100.000,00 kn | 3 |
| d) više od 100.000,00 kn | 4 |
| Udio troškova koji se odnose na medijsko oglašavanje i promociju gospodarske manifestacije od ukupno planiranih troškova | a) 0% | 0 |
| b) do 30% | 1 |
| c) od 30 do 50% | 2 |
| d) više od 50% | 3 |
| **MJERA II.** | **VREDNOVANJE** | **BOD** |
| Aktivnosti koje će se provoditi u sklopu gospodarske manifestacije \*\* | a) prodaja | 2 |
| b) promocija | 2 |
| c) okrugli stol/radionica | 1 |
| d) ocjenjivanje proizvoda | 1 |
| Trajanje manifestacije | a) jedan dan | 1 |
| b) od 2 do 7 dana | 2 |
| c) više od 7 dana | 3 |
| Lokacija održavanja manifestacije | a) Grad na području Zagrebačke županije | 1 |
| b) Općina na području Zagrebačke županije | 2 |
| Prostor održavanja manifestacije | a) na otvorenom | 1 |
| b) u zatvorenom prostoru | 2 |
| Broj proizvođača – sudionika manifestacije | a) do 10 | 1 |
| b) od 10 do 20 | 2 |
| c) od 20 do 50 | 3 |
| d) više od 50 | 4 |
| Karakter manifestacije s obzirom na sudionike | a) lokalni | 1 |
| b) regionalni (županijski) | 2 |
| c) nacionalni | 3 |
| d) međunarodni | 4 |
| Udio vlastitih sredstava | a) 0% | 0 |
| b) do 30% | 1 |
| c) od 30 do 50% | 2 |
| d) više od 50% | 3 |
| Uključenost drugih subjekata u sufinanciranje osim Županije (država, grad, općina…) | a) ne | 0 |
| b) da, jedan subjekt | 1 |
| c) da, više od jednog subjekta | 2 |
| Suorganizatori gospodarske manifestacije\* | a) grad, koji ………………………………………... | 1 |
| b) općina, koja …………………………………... | 1 |
| c) udruga/zadruga, koja ……………………… | 1 |
| d) savjetodavna služba | 1 |
| e) turistička zajednica | 1 |
| f) ostali ……………………………………………….. | 1 |
| Procjena ukupnog broja posjetitelja | a) do 500 posjetitelja | 1 |
| b) od 500 do 1.000 | 2 |
| c) od 1.000 do 10.000 | 3 |
| d) više od 10.000 | 4 |
| Procjena ukupnih troškova | a) do 20.000,00 kn | 1 |
| b) od 20.000,00 do 50.000,00 kn | 2 |
| c) od 50.000,00 do 100.000,00 kn | 3 |
| d) više od 100.000,00 kn | 4 |
| Udio troškova koji se odnose na medijsko oglašavanje i promociju gospodarske manifestacije od ukupno planiranih troškova | a) 0% | 0 |
| b) do 30% | 1 |
| c) od 30 do 50% | 2 |
| d) više od 50% | 3 |

*\*za kriterij je moguće zaokružiti više od jednog ponuđenog odgovora, potrebno je upisati ime suorganizatora, a sudjelovanje mora biti*

*dokazano putem potpisane Izjave o partnerstvu*

*\*\* za kriterij je moguće zaokružiti više od jednog ponuđenog odgovora*

Svi zahtjevi moraju zadovoljiti formalne uvjete Javnog natječaja te se nakon toga boduju.

Minimalni broj bodova koji projekt mora ostvariti u Mjeri I.A. iznosi 5 bodova, u Mjeri I.B. iznosi 5 bodova, u Mjeri I.C. iznosi 30 bodova, u Mjeri II. iznosi 15 bodova.

Maksimalan broj bodova koju jedan korisnik može ostvariti po projektu u Mjeri I.A. iznosi 11 bodova, u Mjeri I.B. iznosi 14 bodova, u Mjeri I.C. iznosi 54 boda, a u Mjeri II. iznosi 43 boda.

Na ovaj Javni natječaj ne mogu se prijaviti projekti koji su već sufinancirani iz proračunskih sredstava Zagrebačke županije, a na temelju javnog natječaja/javnog poziva raspisanog od strane drugog upravnog tijela iz Županije.

**2.4. Iznosi potpore**

**Najviši iznos pojedinačne novčane potpore** za tekuću godinu po jednom korisniku iznosi:

(a) za Mjeru I.A. najviše do 10.000,00 kuna godišnje

(b) za Mjeru I.B. do 30.000,00 kuna za organizirane edukacije tijekom cijele godine

(c) za Mjeru I.C. do 30.000,00 kuna po organiziranoj manifestaciji

(d) za Mjeru II. do 45.000,00 kuna po organiziranoj manifestaciji za jedinice lokalne samouprave (gradovi i općine s područja Zagrebačke županije), ovisno o indeksu razvijenosti jedinica lokalne samouprave na način kako slijedi:

• jedinica lokalne samouprave III. i IV. skupine do 100% iznosa vrijednosti projekta,

• jedinica lokalne samouprave V. i VI. skupine do 80% iznosa vrijednosti projekta,

• jedinica lokalne samouprave VII i VIII. skupine do 60% iznosa vrijednosti projekta.

**Najviši ukupni godišnji iznos novčane potpore** za tekuću godinu koju jedan korisnik može ostvariti na temelju ovog Javnog natječaja iznosi do 60.000,00 kuna za zadruge i proizvođačke organizacije, odnosno 45.000,00 kuna za jedinice lokalne samouprave.

Za sve potpore prava i obveze korisnika utvrđuju se ugovorom.

**3. Način prijave i mjesto dostave prijave**

Prijava na ovaj Javni natječaj podnosi se putem Sustava za upravljanje natječajima i provedbom projekata „ePrijava“ (u daljnjem tekstu: „ePrijava“).

Prije nego Prijavitelj kroz sustav „ePrijava“ prijavi projekt, treba se registrirati u Sustav za upravljanje natječajima i provedbom projekata „ePrijava“. Po registraciji, Prijavitelj u svoju e-poštu dobiva lozinku kojim se kasnije prijavljuje u Sustav.

U „ePrijava“ se ulazi kroz službenu web stranicu Zagrebačke županije www.zagrebacka-zupanija.hr na mjestu objave Javnog natječaja.

Upute za prijavitelje i Upute za korisnike sustava „ePrijava“ nalaze se na službenoj web stranici Zagrebačke županije www.zagrebacka-zupanija.hr

Po završenoj prijavi putem sustav „ePrijava“, Podnositelj je obvezan ispisati Prijavni obrazac te preporučeno putem pošte poslati samo originalni, potpisani i ovjereni Prijavni obrazac i to najkasnije u roku od 7 (sedam) dana od dana podnošenja prijave putem sustava „ePrijava“.

Sva dokumentacija iz Točke 2.2 ovog Javnog natječaja koja se prilaže Prijavnom obrascu se učitava (upload) kroz „ePrijavu“ i ne šalje se poštom.

Prijavni obrazac mora biti potpisan i poslan preporučenom poštom u zatvorenoj omotnici na adresu:

**ZAGREBAČKA ŽUPANIJA**

**Upravni odjel za poljoprivredu, ruralni razvitak i šumarstvo**

**S naznakom „Prijava na javni natječaj – mjera \_\_\_\_\_\_\_\_\_ - NE OTVARAJ“**

**Ulica grada Vukovara 72/V, 10000 Zagreb**

Ili osobnom dostavom putem pisarnice Zagrebačke županije na adresi:

**Ulica grada Vukovara 72, 10000 Zagreb – prizemlje**

**4. Rok za dostavu prijave**

Natječaj je otvoren 30 dana od dana objave, odnosno prijave na Javni natječaj podnose se putem sustava „ePrijava“ do ponoći (23:59 sati) tridesetog dana od dana objave Natječaja, odnosno do 27. travnja 2022. godine.

**Prijava se smatra podnesenom u trenutku zaprimanja u Zagrebačku županiju na način kako je objašnjeno u Točki 3. ovog Javnog natječaja.**

Prijave koje ne budu podnesene u propisanom roku, na način i u obliku koji su ovdje opisni, smatrat će se neprihvatljivim i neće se razmatrati.

**5. Dokumenti koji se trebaju dostaviti uz prijavu**

Po završenoj prijavi putem „ePrijava“, Prijavni obrazac treba ispisati, potpisati od strane odgovorne osobe i dostaviti u jednom primjerku na već ranije opisan način.

Svi dokumenti koji se prilažu Prijavnom obrascu se učitavaju kroz ePrijava i nije ih potrebno dostavljati u fizičkom obliku uz Prijavni obrazac.

Za svu dokumentaciju koja se učitava u ePrijava, Županija može tražiti uvid u originalnu dokumentaciju, što joj je prijavitelj dužan omogućiti.

**6. Informacije**

Informacije o ovom Javnom natječaju, propisani obrasci i dokumentacija te sve obavijesti i promjene uz ovaj Javni natječaj, kao i Odluka župana o odabiru Programa/Projekta i dodjeli sredstava, bit će objavljene na službenoj mrežnoj stranici Zagrebačke županije www.zagrebacka-zupanija.hr u rubrici Natječaji / Javni natječaji / Upravni odjel za poljoprivredu, ruralni razvitak i šumarstvo, pod nazivom „Javni natječaj za dodjelu potpora za redovno poslovanje, edukaciju i gospodarske manifestacije iz područja poljoprivrede, ruralnog razvitka i šumarstva u Zagrebačkoj županiji u 2022. godini“.

Upravni odjel za poljoprivredu, ruralni razvitak i šumarstvo pismeno obavještava svakog pojedinog korisnika o odobrenom iznosu novčane potpore te načinu ostvarenja iste, kao i korisnike kojima potpora nije odobrena zbog nepotpune prijave, zbog toga što je ista pristigla izvan roka, nije u skladu s ovim Javnim natječajem ili zbog nedostatnih proračunskih sredstava.

Sva dodatna pojašnjenja ili informacije mogu se zatražiti na broj telefona 01/6052-863.

KLASA: 320-01/22-03/03

URBROJ: 238-08-02/5-22-04

Zagreb, 28. ožujka 2022.